Partei: SPD
Schwierig ist es mit der Sprache der Sinti und Roma . Menschen , die sich in dieser Sprache verständigen , sind in vielen Ländern der Bundesrepublik heimisch . Ihre Sprache ist ebenfalls geschichtlich gewachsen . Die starke Zerstreuung der Benutzer dieser Sprache begründet ein besonderes Schutzbedürfnis , das ebenfalls Begründung für eine staatliche Förderung sein muß . Darum ist es auch besonders begrüßenswert , daß sich alle Fraktionen und Gruppen des Hohen Hauses gemeinsam auf den von der SPD-Fraktion initiierten Entschließungsantrag verständigt haben , dessen Ziel es ist , jeden Anschein einer Diskriminierung im Vergleich zu anderen , regionalen Minderheitensprachen zu vermeiden . Un in min Lied vun'n ollen Eikboom heit dat wieder : Wat deit dat för'n mächtigen Eikboom sin , de sin Telgen reckt öwer dat Land ? Wer hett em plegt , wer hett em hegt , dat hei sine Bläder so lustig rögt ? Dat is kloor : Dissen ollen Eikboom , de tau Glanztiden van de Hanse villicht in'n ganzen Norden van Europa bekannt west is un de Minschen ut veele Länner tausamen bröcht hett , den hebben dei Arbeitslüüd plegt . Die finen Lüüd oder de sick doorför holen hebben , de wullen bald nix mehr mit dat Plattdüütsche tau daun hebben . Dat weer nich fien , wenn man up de Straat platt snackt . Doorbi kannst up Platt veel bärer Kloortext snacken . . Kennt ji dat : Wat din is , is ook min - un wat min is , geiht di goor nix an . Wat makt wi nu in Meckelbörg , dat de Lüüd werrer mehr platt snacken ? Uns Landesverfassung kannst al up Platt lesen . Wenn dat na mi güng , müßten all dei , de Beamter warrn wullen , dei erst mal up Platt afschrieven un dann ook mal vörlesen . . Uns Kultusministerin hett dei Schirmherrschaft övernahmen tau en Plattdüütsch-Wettbewarf för alle Frünnen vun disse Spraak bet to'n 19 . Levensjohr . Door söllen se nich bloots lesen un ook wat upschrieven , se söllen ook wat snacken , in Räd und Gegenräd , so'n betten Talk op Platt un so wat . Se können ook olle Dänze danzen un up Platt singen . Uns Landesparlament hett `ne Niederdeutsch-Konzeption beslaten un uns Kultusministerin stellt den Niederdeutsch-Beirat vör . In dissen Bierat sünd ook klauge Lüüd ut de anneren norddüütschen Länder ; all rackern se sick af för unsern ollen Eikboom . Jetz hebben se eerstmal ne Uplistung un ne Bewertung makt , wat dat so allens in Tausamenhang mit dat Plattdüütsche gifft . Gemeinsam mit de Stiftung Meckelbörg maakt se ook en draibännig Leesbauk up Plattdüütsch ; de erste Band kann wohl tau'n Harfst ünner de Lüüd kamen . Un denn geiht dat fuurtsens wieder mit den tweiten un dritten Band . Dat müch denn woll gaut sien för de jungen Lüüd , de sick näher mit den ollen Eikboom befadden wullt . Uns Lehrer möt noch'n beten tauleggen . Van de ungefähr 1000 Schaulen in't Land is man bloots an 200 en Ort för unsen ollen Eikboom . Dat mööt noch bärer warrn . Ook dat Fernseihn is noch'n beten dull Hamburg-lastig . Vun de Fritz- Reuter-Bühn bringen s' bannig wenig . De hebben sick woll tau dull in't Ohnsorg-Theater ut Hamborg verleivt . . - De Fritz-Reuter-Bühn is ook Tradition . - Door möten wi noch een beten tausamen an arbeiten , un dann kriggen wi dat schon hen . Dat geiht so in Richtung pari-pari . . Wi möten ook noch eins een beten wat laven : Gaut is , dat de plattdüütsche Spraak tau'n Bispill för Vereine , Künstler un anner över dat Programm LISA fördert ward . Doormit kamen wi ook schon en lütt Stück vörwärts . Also : Wi künnen hier , wie dat ümmer so schön heit , bloots den Rahmen setten , un dat laat uns man fuurtsens maken . Dat Leven door binnen , dat möten all uns Landslüüd mit uns tauhopen rinbringen . So ganz sweer is dat nich , man mööt dat bloots richtig wullen . Ick finn , dat gifft so'n schön Geföhl vun Tausamengehörigkeit , un dat is doch wat Feins . . Laat mi noch fix tau den ollen Eikboom trüchkamen : Wenn de Stormwind einst brus't dörch dat düütsche Land , denn weit ick `ne säkere Städ' ! Wer eigen Ort fri wünn un wohrt , bi den is in Not ein taum besten verwohrt . Ick bedank mi ook schön vöör de Upmerksamkeit . .